pythainlp/thai_wikipedia_clean_20230101 huggingface dataset:
โอ้วฮุยพออกจากบ้านของโต่วฮีเม้ง ก็ทราบว่าพวกหลวงจีนป้อชิวต้องไปที่ขุมทรัพย์ของช่วงอ๋องแน่ ซึ่งอันที่จริงนั้นขุมทรัพย์ช่วงอ๋องเป็นสถานที่พบรักของโอ้วเจ่กตอสองสามีภรรยานั่นเอง ขอเล่ากลับไปยังความหลังบ้างแต่เดิมนั้นนอกจากดาบวิเศษ ปิ่นปักผมแล้ว ยังมีบทกวีที่บอกลายแทงของขุมทรัพย์อีก โอ้วเจ่กตอทราบเรื่องกวีจึงออกตามหาขุมทรัพย์ส่วนโอ้วฮูหยินเป็นญาติของโต่วฮีเม้งก็ทราบเรื่องนี้ด้วย ทั้งสองพอหาขุมทรัพย์ไปบังเอิญมีเรี่องกัน แต่ยิ่งต่อสู้ยิ่งนิยมชมชอบกันในที่สุดร่วมมือกันหาขุมทรัพย์จนเจอ และต่างสาบานรักกันโดยบอกว่าทรัพย์สมบัติของช่วงอ๋องไหนเลยยิ่งใหญ่เท่ารักแท้โดยเขียนไว้ที่ผนังภายในขุมทรัยพ์ และยังได้เขียนบันทึกเรื่องราวเหล่านี้ไว้ให้โอ้วฮุยอีกด้วย พอโอ้วฮุยโตขึ้นได้มาอาศัยอยู่กับโต้วฮีเม้งด้วยโต่วฮีเม้งละโมภอยากได้ทรัพย์สมบัติพอดีเห็นห่อผ้า "พิชิตทั่วแผ่นดินไร้ผู้ต่อต้าน" ของเมี้ยวนั้งหงส์ที่เคยห่อให้โอ้วฮุยตอนแรกเกิด ก็เข้าใจว่าเกี่ยวข้องกับขุมทรัยพ์จึงได้เก็บมันเอาไว้ครอบครอง ซึ่งโอ้วฮุยได้ขึ้นเขาหิมะขึ้นมานั้นก็เพื่อต้องการห่อผ้านี้คืนนั่นเอง
ซึ่งภายในขุมทรัยพ์นั้นนอกจากอักษรจารึกรักแท้ของโอ้วเจ่กตอสองสามีภรรยาแล้วยังมีศพของบิดาของเมี้ยวนั้งหงส์และฉั้งกุยล้งตายโดยสภาพศพอยู่ในท่วงท่าฆ่าฟันกันอยู่ด้วย
โอ้วฮุยเห็นพวกหลวงจีนป้อชิวโลภมากจึงปิดทางเข้าออกของขุมทรัยพ์เอาไว้ โอ้วฮุยและเมี้ยเยียกลั้งรู้สึกชอบพอกันจึงสาบานฝากรักกันโดยเมี้ยวเยียกลั้งบอกว่า "ข้าพเจ้าจะเลียนเยี่ยงมารดาท่าน มิให้เป็นเยี่ยงมารดาข้าพเจ้าเด็ดขาด" อันหมายความว่าตนจะรักมั่นโอ้วฮุยจำแม้วันตายเหมือนกันโอ้วฮูหยิน และจะไม่ทรยศหักหาญน้ำใจตนดังที่น้ำลั้งทำกับเมี้ยวนั้งหงส์นั่นเอง
ส่วนเมี้ยงนั้งหงส์พอสยบเหล่ายอดฝีมือได้ ก็ติดตามโอ้วฮุยและธิดาของตนมา เห็นทั้งสองกอดกันกลางหิมะ ก็พลันสะกิดถึงภรรยาของตนเองจนคิดจะฆ่าโอ้วฮุย
ฝ่ายโอ้วฮุยเองก็ต้องการพิสูจน์ว่าระหว่างดาบตระกูลโอ้วของตน กับเพลงกระบี่ตระกูลเมี้ยวของท่าน ที่แท้เป็นวิชาฝีมือใดเป็นอับดับหนึ่งของแผ่นดินกันแน่
ทั้งสองได้ต่อสู้กันบนยอดของภูเขาหิมะ โดยเมี้ยวนั้งหงส์อาศัยประสบการณ์ที่สั่งสมมาตั้งแต่เนิ่นนานกว่าบวกกับเคล็ดความพิสดารของวิชาฝีมือเข้าหักหาญโอ้วฮุย ส่วนโอ้วฮุยอาศัยพละกำลังที่หนุ่มแน่นกว่าเข้าต่อกร
จนกระทั่งในที่สุดเมี้ยวนั้งหงส์สามารถลุกไล่โอ้วฮุยจนมือไม้ปั่นป่วนได้ และทันใดนั้นก็ติดตามมาด้วยท่าตวัดกระบี่กระเรียนขาวสยายปีกทันที แต่โอ้วฮุยทราบถึงจุดอ่อนจุดนี้จึงคิดชิงลงมือก่อน
จิ้งจอกภูเขาหิมะจบด้วยปริศนาทิ้งเอาไว้
โอ้วฮุยที่แท้สามารถกลับมาพบพานนาง (เมี้ยวเยียกลั้ง) โดยปลอดภัยหรือไม่? ดาบของโอ้วฮุยที่แท้จะฟันลงหรือไม่?
ตัวละครที่สำคัญ.
โอ้วฮุย (สำเนียงจีนกลางเรียกว่าหูเฟย) (胡斐) - ตัวเอกของเรื่อง เป็นลูกชายของโอ้วเจ่กตอ (หูอี้เตา) ถูกเลี้ยงดูให้เติบโตจากเพ้งอาสี่ (ผิงอาซื่อ) หลังจากพ่อแม่บังเกิดเกล้าเสียชีวิต โอ้วฮุยร่ำเรียนวิทยายุทธจากตำราที่บิดาบันทึกไว้จนเก่งกาจได้รับสมญานามเป็นจิ้งจอกภูเขาหิมะ
กรดัดแปลงในสื่ออื่น.
Many of the television adaptations combine the plots of "Fox Volant of the Snowy Mountain" and "The Young Flying Fox".
เมี้ยวนั้งหงส์(สำเนียงจีนกลางเรียกเหมียวเหรินเฟิ่ง)ทายาทขององครักษ์แซ่เมี้ยวผู้มีฉายาว่า พุทธหน้าทอง ฝีมือสูงส่งจนได้ถูกเรียกขานว่า "พิชิตทั่วแผ่นดินไร้ผู้ต่อต้าน"
Muhammad ibn Mūsā al-Khwārizmī
ธนาคารดีบีเอส ไทยทนุ จำกัด (มหาชน) เป็นธนาคารพาณิชย์ในประเทศไทย ก่อตั้งขึ้นเมื่อปี พ.ศ. 2492 ปัจจุบันควบรวมกิจการเข้ากับธนาคารทหารไทย (ปัจจุบันคือธนาคารทหารไทยธนชาต) ตั้งแต่ปี พ.ศ. 2547 เป็นต้นมา
ธนาคารดีบีเอส ไทยทนุ จำกัด (มหาชน) เดิมชื่อธนาคารไทยทนุ จำกัด (มหาชน) ได้จัดตั้งและจดทะเบียนเป็นบริษัทจำกัด เมื่อวันที่ 1 มีนาคม พ.ศ. 2492 ด้วยทุนจดทะเบียนเริ่มแรก 10 ล้านบาท แบ่งออกเป็น 100,000 หุ้น มูลค่าหุ้นละ 100 บาท โดยมีวัตถุประสงค์เพื่อสนับสนุนและส่งเสริมกิจการค้าทั้งภายในและภายนอกประเทศให้กว้างขวางยิ่งขึ้น
ต่อมา เมื่อวันที่ 3 มีนาคม พ.ศ. 2492 ธนาคาร ได้รับอนุญาตจากกระทรวงการคลังให้ประกอบกิจการธนาคาร และได้เปิดดำเนินการเมื่อวันที่ 8 เมษายน พ.ศ. 2492 ณ สำนักงานชั่วคราว ถนนพระพิทักษ์ สี่แยกบ้านหม้อ ต่อจากนั้น เมื่อวันที่ 28 ตุลาคม 2498 ธนาคารได้ย้ายที่ทำการมาอยู่ที่ทำการแห่งใหม่เลขที่ 943 มุมถนนมหาไชย-เยาวราช หน้าวังบูรพา กรุงเทพมหานคร และได้รับพระราชทานตราตั้งให้เป็นธนาคารในพระบาทสมเด็จพระเจ้าอยู่หัว เมื่อวันที่ 17 พฤศจิกายน พ.ศ. 2515 หลังจากนั้น ได้ย้ายสำนักงานอีกครั้ง มาอยู่ที่ 393 ถนนสีลม เขตบางรัก กรุงเทพมหานคร เมื่อวันที่ 20 สิงหาคม พ.ศ. 2516
ธนาคารได้เข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อปี พ.ศ. 2519 จากนั้นในปี พ.ศ. 2536 ได้แปรสภาพเป็นบริษัทมหาชนและเปลี่ยนชื่อเป็น “ธนาคาร ไทยทนุ จำกัด (มหาชน)” โดยทุนจดทะเบียน เพิ่มจาก 10 ล้านบาทในปี พ.ศ. 2491 เป็น 150 ล้านบาทในปี พ.ศ. 2524, 200 ล้านบาทในปี พ.ศ. 2528, 350 ล้านบาทในปี 2532, 700 ล้านบาท และ 910 ล้านบาทในปี 2538 ต่อมา เมื่อเกิดวิกฤติการณ์ทางการเงินในปี พ.ศ. 2540 ทำให้ธนาคารไทย ทนุ ต้องขอความช่วยเหลือจาก ธนาคารดีบีเอส ในเครือเทมาเส็กโฮลดิ้งส์จากสิงคโปร์ให้เข้าถือหุ้นใหญ่ และเปลี่ยนชื่อธนาคารเป็น ธนาคารดีบีเอส ไทยทนุ จำกัด (มหาชน) เมื่อวันที่ 22 เมษายน พ.ศ. 2542
ธนาคารดีบีเอสไทยทนุ ได้ควบรวมกิจการเข้ากับธนาคารทหารไทย พร้อมกันกับบรรษัทเงินทุนอุตสาหกรรมแห่งประเทศไทย และคืนตราตั้งแก่สำนักพระราชวัง เมื่อปี พ.ศ. 2547
ธนาคารดีบีเอส ไทยทนุ จำกัด (มหาชน) ประกอบธุรกิจธนาคารพาณิชย์ทุกประเภทตามที่ได้กำหนดไว้ในพระราชบัญญัติการธนาคารพาณิชย์ และประกาศที่เกี่ยวข้องซึ่งออกโดยธนาคารแห่งประเทศไทย โดยธนาคารได้ให้บริการด้านการเงินการพาณิชย์ต่าง ๆ อันได้แก่ การรับฝากเงิน การให้สินเชื่อ การทำธุรกิจต่างประเทศ วิเทศธนกิจ และบริการด้านอื่น ๆ ได้แก่ บริการด้านอิเล็กทรอนิคส์ บริการเสริมต่าง ๆ ทั้งในสำนักงานใหญ่ และสาขา ซึ่งธนาคาร ได้รับอนุมัติจากกระทรวงการคลัง ให้สามารถประกอบธุรกิจ 3 ประเภท ตามใบอนุญาต ดังนี้ คือ
Muḥammad ibn Mūsā al-Ḵwārizmī
วงปานามา
EDI ย่อมาจาก "Electronic Data Interchange" คือ การแลกเปลี่ยนเอกสารทางธุรกิจ ระหว่างบริษัทคู่ค้าในรูปแบบมาตรฐานสากล จากเครื่องคอมพิวเตอร์เครื่องหนึ่งไปยังเครื่องคอมพิวเตอร์อีกเครื่องหนึ่ง โดยระบบ EDI จะมีองค์ประกอบที่สำคัญอยู่ 2 อย่างคือ การใช้เอกสารอิเล็กทรอนิกส์แทนเอกสารที่เป็นกระดาษ และเอกสารอิเล็กทรอนิกส์ เหล่านี้ต้องอยู่ในรูปแบบมาตรฐานสากล ด้วยสององค์ประกอบนี้ทำให้ทุกธุรกิจสามารถแลกเปลี่ยนเอกสารกันได้ทั่วโลก
กรดอินโดล-3-แอซีติก
กรดอินโดล-3-แอซีติก  เป็นฮอร์โมนพืชในกลุ่มออกซิน เป็นของแข็ง ไม่มีสี และเป็นออกซินธรรมชาติที่สำคัญมาก เป็นอนุพันธ์ของ indoleที่มีหมู่ carboxymethyl group (หรือกรดน้ำส้ม)
IAA สร้างจากเซลล์ที่ปลายยอดหรือตา และใบอ่อนของพืช โดยสังเคราะห์มาจาก tryptophan เป็นหลักแต่สร้างจากวิถีที่ไม่ใช้ tryptophan ได้เช่นกัน
ในทางเคมี สังเคราะห์ IAA ได้จากปฏิกิริยาระหว่าง indole กับ glycolic acid ที่อุณหภูมิ 250 °C:
การออกฤทธิ์ทางชีวภาพและสารที่เกี่ยวข้อง.
IAA มีผลกระทบต่อพืชที่แตกต่างกัน เช่นเดียวกับฮอร์โมนพืชกลุ่มออกซิน เช่นกระตุ้นการยืดตัวของเซลล์และการแบ่งเซลล์และการกระตุ้นการเจริญเติบโตของพืชและการพัฒนา ไอเอเอยังสามารถควบคุมการซึมผ่านของเยื่อหุ้มเซลล์ ได้มีการสังเคราะห์สารคล้าย IAA ที่ราคาถูกกว่าและเสถียรภาพมากกว่าเพื่อใช้ในการเกษตร เช่น IBA NAA
การศึกษาผลของ IAA ในปี 1940 นำไปสู่การพัฒนาสารเคมีกำจัดวัชพืช 2,4-D และ 2,4,5-T ซึ่งมีความคงตัวในสิ่งแวดล้อมมากกว่า IAA แต่เมื่อฉีดพ่นบนใบพืชใบเลี้ยงคู่จะเหนี่ยวนำให้เกิดการเจริญเติบโตอย่างรวดเร็วที่ควบคุมไม่ได้ ทำให้ตายในที่สุด จึงนำมาใช้งานเป็นสารกำจัดวัชพืชในด้านการเกษตรตั้งแต่ ค.ศ.1950
Shiretoko
อุลตร้าแมนมิลเลเนี่ยม
อุลตร้าแมนมิลเลเนี่ยม  เป็นตัวละครจากซีรีส์อุลตร้าแมน ซื่งมีทักษะการใช้แม่ไม้มวยไทยในการต่อสู้กับเหล่าสัตว์ประหลาดจากต่างดาว ปรากฏตัวครั้งแรกในละครเวที "อุลตร้าแมนมิลเลเนี่ยม ไลฟ์โชว์ อิน แบ็งคอค" (Ultraman Millennium Live Show In Bangkok) ตุลาคม ค.ศ. 2001 และครั้งที่สองใน "อุลตร้าแมน ไลฟ์โชว์ โฟร์ดี" (Ultraman Live Show 4D) เมษายน ค.ศ. 2004 ที่ อิมแพค อารีน่า เมืองทองธานี และครั้งหนึ่ง บริษัท ไชโยโปรดักชั่นส์ จำกัด มีโครงการทำภาพยนตร์เรื่องโปรเจกต์อุลตร้าแมน โดยกำหนดให้แมทธิว ดีน รับบทเป็นอุลตร้าแมนมิลเลเนี่ยม
ไกลโพ้นไปหลายล้านปีแสง ดาวอุลตร้าแมนได้มีการรวมเหล่าชาวอุลตร้าครั้งใหญ่ เพื่อเตรียมการรับมือภัยพิบัติที่กำลังจะมาเยือนโลกมนุษย์ เนื่องด้วยสุสานมิติกำลังจะโคจรเข้าชนโลกในอีกสิบปีข้างหน้า และสร้างหายนะครั้งใหญ่ที่สุด โดยสัตว์ประหลาดที่อยู่ในสุสานมิติ จะได้รับการปลดปล่อยจากการถูกจองจำมาหลายหมื่นปี โลกจะถูกโจมตีเมื่อสัตว์ประหลาดเหล่านั้นฟื้นคืนสภาพและออกอาละวาด
จากการที่โลกอยู่ห่างจากดาว M78 เหล่านักรบชาวอุลตร้าต้องใช้เวลาเดินทางนับสิบปีตามกาลเวลาบนโลกมนุษย์ การเตรียมการรับมือ การตามล่า และการทำลายล้างเหล่าสัตว์ประหลาด จึงต้องเป็นหน้าที่ของชาวโลก หากชาวอุลตร้าไม่สามารถเดินทางไปช่วยเหลือทัน
10 ปีต่อมา วัน Contact ก็มาถึง ชาวโลกที่อยู่ในความสะพรึงกลัวก็ได้พบหายนะครั้งร้ายแรงที่สุด เมื่อสุสานมิติหลุดผ่านเข้าชั้นบรรยากาศโลก และแตกออกเป็นเสี่ยง ๆ ก่อน ตกลงสู่พื้นโลก ทำให้สุสานมิติกระจายไปทั่ว
ชาวโลกซึ่งได้รับถ่ายทอดเทคโนโลยีจากอักษรอุลตร้าที่ปรากฏเหนือน่านฟ้าทั่วโลก อันเป็นรหัสและรูปแบบของเทคโนโลยีใหม่ ได้สร้างระบบคอมพิวเตอร์เทคโนโลยี Quantum ที่ทันสมัย เพื่อใช้ตรวจสอบสัตว์ประหลาดที่รอดจากการแตกกระจายของสุสานมิติ และพบว่ามีอยู่ทั้งหมด 7 ตัว การค้นหาและทำลายจึงเป็นหน้าที่ของชาวโลกจนกว่าชาว อุลตร้าจะเดินทางมาถึง
การปะทะอย่างรุนแรงของสุสานมิติกับชั้นบรรยากาศก่อให้โลกเกิดสภาพอากาศแปรปรวนอย่างรุนแรง เป็นผลให้การตามล่าตำแหน่งของเหล่าสัตว์ประหลาดเป็นไปด้วยความยากลำบาก ในที่สุดก็พบสัตว์ประหลาดตัวแรก การจัดการสัตว์ประหลาดจึงได้เริ่มต้นขึ้น การปราบปรามสัตว์ประหลาดแต่ละตัวนั้นยากแสนสาหัส เดชะบุญที่พี่น้องอุลตร้าแมนมาช่วยได้ทันเวลา โลกจึงพ้นเงื้อมมือของสัตว์ประหลาดไปได้ ทว่าสิ่งที่ไม่คาดคิดก็เกิดขึ้น เมื่อพี่น้องอุลตร้าแมนมาถึงครบ และรวมมือกันปราบสัตว์ประหลาดตัวที่หกสำเร็จ ศัตรูตัวสุดท้ายคือ Ultraman Zoul ที่ได้กลายเป็น Dark Ultra และถูกจองจำในสุสานมิติ ก็ปรากฏตัวขึ้น พี่น้องอุลตร้าจำต้องเผชิญศึกหนักอีกครั้ง
เหล่าพี่น้องอุลตร้าต้องมาสู้กับผู้ที่ครั้งหนึ่งเคยร่วมรบเคียงบ่าเคียงไหล่กันมา การต่อสู้เต็มไปด้วยความลำบากใจ ไม่อาจบอกได้ว่าความพ่ายแพ้ของฝ่ายใดฝ่ายหนึ่งคือชัยชนะของอีกฝ่าย และแล้ว Ultraman Zoul ก็พ่ายแพ้ และกลับเข้ามาสู่อ้อมกอดของพี่น้องอีกครั้ง หลังจากเหล่าพี่น้องอุลตร้าได้รับบาดเจ็บจากการต่อสู้กันเอง และกำลังส่งวิญญาณของอุลตร้าแมนโซลไปสู่การหลับใหลตลอดกาล สัตว์ประหลาดตัวที่ 8 ก็ได้ปรากฏตัวขึ้น มันคือผู้อยู่เบื้องหลังที่กลืนกินวิญญาณของ Ultraman Zoul ไป และทำให้กลายเป็น Dark Ultra ร่างของสัตว์ประหลาด Baltan Zeijin โผล่ออกจากร่างไร้วิญญาณของโซลซึ่งถูกฉีกออก และกลายร่างใหญ่กว่าเหล่าพี่น้องอุลตร้าแมนหลายเท่า
เหล่าพี่น้องอุลตร้ารีบเร่งเดินทางเป็นเวลาสิบปี และเข้าต่อสู้กับสัตว์ประหลาดทันทีเมื่อมาถึงโลก จึงไม่ได้ทันรวมร่างกับมนุษย์ ทำให้มีเวลาอยู่ในโลกเพียง 3 นาที การอยู่ในร่างของ Ultraman เกินสามนาทีเป็นเหตุให้ชาวอุลตร้าแมนต้องพ่ายแพ้ให้กับ Baltan Zeijin ผู้ซึ่งมากับความแค้นที่โดนกักขัง มันขังชาวอุลตร้าทั้งหมดไว้ในเศษของสุสานมิติและพยายามส่งชาวอุลตร้าเข้าสู่วงโคจรที่วนเวียนไปทั่วจักรวาลตลอดกาล
เมื่อวาระสุดท้ายของชาวอุลตร้าใกล้มาถึง ผู้ที่เฝ้าดูเหตุการณ์มาโดยตลอด ผู้ซึ่งแอบแฝงเป็นนายพันอยู่ในฐานบัญชาการของชาวโลก ก็ได้กลายร่างเป็น Ultraman เข้าช่วยเหลือพี่น้องให้รอดพ้นจากแผนร้ายของ Baltan Zeijin
อุลตร้าแมนมิลเลเนี่ยม เป็นเจ้าหน้าที่ประจำดวงจันทร์ในเขตกาแล็กซี M-78 ต่อมา อุลตร้าแมนมิลเลเนี่ยมได้ตามล่ามนุษย์ดาวนัคเคิ่ลที่บุกมายังโลก ในเหตุการณ์นี้เองที่ทำให้เขาได้รู้จักกับร้อยเอกโชว ซึ่งร่วมจับกุมมนุษย์ดาวนัคเคิล ทว่าร้อยเอกโชวเป็นฝ่ายพลาดท่าจนบาดเจ็บสาหัส อุลตร้าแมนมิลเลเนี่ยมจึงช่วยชีวิตด้วยการมอบพลัง (วิญญาณ) สู่ร่างของเขาส่วนหนึ่งเพื่อรักษาเขาให้พอมีชีวิตอยู่ต่อไป
อุลตร้าแมนมิลเลเนี่ยม คือ ฉายาที่ชาวโลกเรียกอุลตร้าแมนชู (Ultraman Shu: SHU) ชื่อของเทพแห่งแสงสว่างและสายลมของอียิปต์โบราณ อุลตร้าแมนชูเป็นหนึ่งในเจ้าหน้าที่ชุดเตรียมบรรจุเข้าสู่กองกำลังป้องกันอวกาศดาวอุลตร้า ประจำการอยู่ที่ดวงจันทร์เคออสในขอบกาแล็กซี M78 ซึ่งเคยเป็นด่านหน้าในการรับมือกองทัพสัตว์ประหลาดถล่มดาวอุลตร้าเมื่อ 40,000 ปีก่อน ปัจจุบันพื้นที่บางส่วนใช้คุมขังสัตว์ประหลาดและมนุษย์ต่างดาวที่ชั่วร้าย
ในระหว่างนั้น อุลตร้าแมนมิลเลเนี่ยม มีโอกาสเดินทางผ่านสุริยะจักรวาล เมื่อคราวติดตามจับกุมมนุษย์ดาวนัคเคิลที่หลบหนีที่คุมขังมาทางโลก ทำให้รู้จักกับร้อยเอกโชว ผู้ช่วยเหลือเขาในการจับกุมมนุษย์ดาวนัคเคิ่ลจนบาดเจ็บสาหัสที่ฐานปฏิบัติการในวงโคจรของดาวพฤหัส อุลตร้าแมนมิลเลเนี่ยมจึงช่วยชีวิตด้วยการมอบพลัง (วิญญาณ) สู่ร่างของเขาส่วนหนึ่งให้กับโชวแต่เพียงเพื่อรักษาเขาให้พอมีชีวิตอยู่ได้เท่านั้น เพราะอุลตร้าแมนมิลเลเนี่ยมยังไม่ได้รับการคัดเลือกจากดาวอุลตร้าให้ทำหน้าที่บนโลก
ที่ดวงจันทร์ในขอบกาแล็กซี M-78 อุลตร้าแมนมิลเลเนี่ยม คิดค้นท่าไม้ตายประจำตัวได้ จึงตั้งชื่อเป็นอนุสรณ์ว่า "ลำแสงลูนาบลาสท์" เป็นท่าไม้ตายที่มีอนุภาพไม่ยิ่งหย่อนไปกว่าสโตเรียมของอุลตร้าแมนทาโร่ นอกจากนี้ เขายังได้รับการฝึกฝนจากอุลตร้าแมนเซเว่นในการใช้แสงวายช็อต (แสงอานุภาพสูงของเซเว่น) จนนำมาคิดค้นพัฒนาเป็นอาวุธใหม่ "เอ็กซตรีมวายช็อต"
อุลตร้าแมนมิลเลเนี่ยม มีอายุ 2,600 ปี มาโลกครั้งแรก ค.ศ. 2010 ในร่างมนุษย์ คือ ร้อยเอก โชว สมาชิกหน่วยปฏิบัติการพิเศษที่ 3 (UNIT III) สังกัด AET โดยมีอุปกรณ์แปลงร่างคือวาร์ปเชนเจอร์
อุลตร้าแมนมิลเลเนี่ยม เป็นอุลตร้าแมนที่ไม่เห็นด้วยกับการฆ่าหรือทำลายล้าง แม้ในภาวะมีผลต่อความเป็นความตายของตน เขาก็ยังเลือกที่จะให้ทุกอย่างจบลงโดยไม่มีใครเสียชีวิต
อุลตร้าแมนมิลเลเนี่ยม เป็นตัวละครที่ได้รับการสร้างโดยสมโพธิ แสงเดือนฉาย ซึ่งเป็นตัวละครที่มีดวงตาสีฟ้า ปุ่มคัลเลอร์ไทเมอร์แบบแบน และลวดลายบนลำตัวที่เป็นเสมือนเกราะอ่อน คือส่วนสำคัญที่ทำให้อุลตร้าแมนมิลเลเนี่ยม แตกต่างจากพี่น้องอุลตร้าคนอื่น ๆ ใบหน้าที่ละม้ายอุลตร้าแมน ยังคงแสดงความเมตตาสะท้อนออกมาทางดวงตาสีฟ้า ปุ่มคัลเลอร์ไทเมอร์ลักษณะพิเศษที่สามารถเปลี่ยนแปลงรูปร่างเพื่อปลดปล่อยพลังงานมหาศาล และเป็นประตูมิติที่เชื่อมโลกของอุลตร้าแมนและโลกมนุษย์เข้าด้วยกัน ลวดลายที่เป็นเกราะอ่อนยังคงแฝงความลับพิเศษของอุลตร้าแมนมิลเลเนี่ยม ทั้งความสามารถ กระบวนท่า อาวุธ ท่าไม้ตาย พลังพิเศษอันไร้ขีดจำกัด รวมถึงมีทักษะวิชาแม่ไม้มวยไทย
อุลตร้าแมนมิลเลเนี่ยม ได้รับเลือกเป็นตัวละครที่ปรากฏอยู่บนปกนิตยสาร A day ฉบับพิเศษ 12A (ซึ่งปัจจุบันฉบับดังกล่าวจัดเป็นหนังสือหายาก)
อุลตร้าแมนมิลเลเนี่ยม ได้รับการจัดสร้างในรูปแบบของเล่น ซึ่งผลิตโดยบริษัทเอเพ็กซ์ โดยตัวของเล่นนี้เป็นรูปแบบแอ็คชั่นฟิกเกอร์ที่สามารถขยับส่วนแขนได้
ค.ศ. 2007 ได้มีปัญหาการฟ้องร้องเรื่องลิขสิทธิ์ จนต้องยุติการใช้ประโยชน์ทางการค้าของตัวละครดังกล่าว
กุมภกาศ
กุมภกาศ เป็นโอรสของชิวหาและนางสำมนักขา มีศักดิ์เป็นหลานชายแท้ๆของทศกัณฐ์ มีนิสัยจองหอง โดยตัวละครตัวนี้ได้มีบทบาทแค่ช่วงต้นของเรื่องรามเกียรติ์เท่านั้นเนื่องจากได้ถูกพระลักษมณ์พระอนุชาของพระรามฆ่าตาย
เนื่องจากในขณะนั้นกุมภกาศได้ตั้งโรงพิธีขอพรจากพระพรหม เพื่อขอพระขรรค์เทพศัตรา แต่เนื่องจากพระพรหมท่านมีธุระสำคัญจึงมิได้เหาะลงมามอบด้วยพระองค์เองแต่ได้ทิ้งพระขรรค์ลงมาข้างโรงพิธีของกุมภกาศที่ริมฝั่งแม่น้ำโคทาวรี จึงทำให้กุมภกาศโกรธมาก ต่อว่าพระพรหมว่าไม่ให้เกียรติและระหว่างนั้นพระรามและพระลักษมณ์ได้มาประทับที่ศาลาริมแม่น้ำโคทาวรี พระลักษมณ์ได้เสด็จออกมาหาอาหาร ระหว่างทางได้พบกับพระขรรค์ของพระพรหมที่ทรงทิ้งลงมาให้แก่กุมภกาศ พระลักษมณ์จึงทรงยกพระขรรค์ขึ้นมาทำให้แสงของพระขรรค์ไปเข้าตาของกุมภกาศ จึงได้ออกมาต่อสู้กับพระลักษมณ์เพื่อแย่งชิงพระขรรค์ และในที่สุดกุมภกาศจึงถูกพระลักษมณ์ฆ่าตายด้วยพระขรรค์
ลักษณะและสี.
สีหงดิน 1 หน้า 2 มือ มงกุฎน้ำเต้าเฟื่อง
ราชาเหมียว
ราชาเหมียว หรือ King of "Neko"  ผลงานการ์ตูนแนวโชเน็นของ โทชิฮิโระ โอโนะ เริ่มตอนแรก สิงหาคม พ.ศ. 2543 และจบเมื่อ สิงหาคม พ.ศ. 2546 รวมเล่มทั้งหมด 5 เล่ม มีลิขสิทธิ์ในไทย โดย สยามอินเตอร์คอมมิกส์ ปัจจุบันไม่มีวางจำหน่ายในประเทศไทยอีก
เซโร่ เดินทางมายังบ้านของตระกูลโคทาเกะ เพื่อค้นหาสมบัติพระราชาแมว แต่แล้วเขาก็ได้พบกับ ชู โคทาเกะ ลูกชายคนเล็กของบ้านซึ่งมีนิสัยชอบแกล้งแมว เอาหินปาหัว และเกิดเรื่องทะเลาะกัน แต่แล้วก็เกิดเรื่องเมื่อมีโฮคิ เดินทางมาจับตัวเซโร่ถึงบ้านของตระกูลโคทาเกะ เซโร่โยนไหซึ่งเป็นสมบัติของพระราชาแมวให้แล้วไหเกิดแตก และ ชูก็ดันเอามงกุฎของราชาแมวใส่ไว้ที่หัว ทำให้เขาต้องกลายเป็นพระราชาแมวโดยบังเอิญ และเป็นพระราชาแมวที่เป็นมนุษย์
รายละเอียดการ์ตูนเรื่อง Neko no Ou (ญี่ปุ่น)
ความตกลงมิวนิค
อารูบาในโอลิมปิกฤดูร้อน 2004
ประเทศอาร์มีเนียในโอลิมปิกฤดูร้อน 2004
ประเทศอาร์เจนตินาในโอลิมปิกฤดูร้อน 2004
ประเทศแอนติกาและบาร์บูดาในโอลิมปิกฤดูร้อน 2004
สาธารณรัฐแองโกลาในโอลิมปิกฤดูร้อน 2004
ราชรัฐอันดอร์ราในโอลิมปิกฤดูร้อน 2004
ดินแดนอเมริกันซามัวในโอลิมปิกฤดูร้อน 2004
ประเทศออสเตรียในโอลิมปิกฤดูร้อน 2004
สาธารณรัฐเบนินในโอลิมปิกฤดูร้อน 2004
ประเทศเบลีซในโอลิมปิกฤดูร้อน 2004
ประเทศเบลเยียมในโอลิมปิกฤดูร้อน 2004
สาธารณรัฐเบลารุสในโอลิมปิกฤดูร้อน 2004
ประเทศบาร์เบโดสในโอลิมปิกฤดูร้อน 2004
สาธารณรัฐประชาชนบังกลาเทศในโอลิมปิกฤดูร้อน 2004
ราชอาณาจักรบาห์เรนในโอลิมปิกฤดูร้อน 2004
ประเทศบาฮามาสในโอลิมปิกฤดูร้อน 2004
สาธารณรัฐอาเซอร์ไบจานในโอลิมปิกฤดูร้อน 2004
สาธารณรัฐบอตสวานาในโอลิมปิกฤดูร้อน 2004
ประเทศบอสเนียและเฮอร์เซโกวีนาในโอลิมปิกฤดูร้อน 2004
สาธารณรัฐโบลิเวียในโอลิมปิกฤดูร้อน 2004
ราชอาณาจักรภูฏานในโอลิมปิกฤดูร้อน 2004
ประเทศเบอร์มิวดาในโอลิมปิกฤดูร้อน 2004
สาธารณรัฐเคปเวิร์ดในโอลิมปิกฤดูร้อน 2004
ประเทศแคนาดาในโอลิมปิกฤดูร้อน 2004
สาธารณรัฐแคเมอรูนในโอลิมปิกฤดูร้อน 2004
ราชอาณาจักรกัมพูชาในโอลิมปิกฤดูร้อน 2004
สาธารณรัฐบุรุนดีในโอลิมปิกฤดูร้อน 2004
ประเทศบูร์กินาฟาโซในโอลิมปิกฤดูร้อน 2004
ประเทศบัลแกเรียในโอลิมปิกฤดูร้อน 2004
ประเทศบรูไนดารุสซาลามในโอลิมปิกฤดูร้อน 2004
หมู่เกาะบริติชเวอร์จินในโอลิมปิกฤดูร้อน 2004
ประเทศชิลีในโอลิมปิกฤดูร้อน 2004
สาธารณรัฐชาดในโอลิมปิกฤดูร้อน 2004
สาธารณรัฐแอฟริกากลางในโอลิมปิกฤดูร้อน 2004
หมู่เกาะเคย์แมนในโอลิมปิกฤดูร้อน 2004
ประเทศโกตดิวัวร์ในโอลิมปิกฤดูร้อน 2004
สาธารณรัฐคอสตาริกาในโอลิมปิกฤดูร้อน 2004
หมู่เกาะคุกในโอลิมปิกฤดูร้อน 2004
สาธารณรัฐประชาธิปไตยคองโกในโอลิมปิกฤดูร้อน 2004
สาธารณรัฐคองโกในโอลิมปิกฤดูร้อน 2004
สหภาพคอโมโรสในโอลิมปิกฤดูร้อน 2004
สาธารณรัฐโคลอมเบียในโอลิมปิกฤดูร้อน 2004
ประเทศจีนไทเปในโอลิมปิกฤดูร้อน 2004
ประเทศอียิปต์ในโอลิมปิกฤดูร้อน 2004
สาธารณรัฐเอกวาดอร์ในโอลิมปิกฤดูร้อน 2004
สาธารณรัฐโดมินิกันในโอลิมปิกฤดูร้อน 2004
ประเทศดอมินีกาในโอลิมปิกฤดูร้อน 2004
สาธารณรัฐจิบูตีในโอลิมปิกฤดูร้อน 2004
ประเทศเดนมาร์กในโอลิมปิกฤดูร้อน 2004
สาธารณรัฐเช็กในโอลิมปิกฤดูร้อน 2004
สาธารณรัฐไซปรัสในโอลิมปิกฤดูร้อน 2004
สาธารณรัฐโครเอเชียในโอลิมปิกฤดูร้อน 2004
สถานีวิจัยดอยปุย
สถานีวิจัยดอยปุย เป็นสถานีวิจัยทางการเกษตรที่จัดตั้งขึ้นโดยมหาวิทยาลัยเกษตรศาสตร์ เมื่อปี พ.ศ. 2506 ตั้งอยู่บริเวณดอยสุเทพ-ปุย อำเภอเมืองเชียงใหม่ จังหวัดเชียงใหม่ ประกอบด้วยแปลงทดลอง 3 แปลง คือ สวนบวกห้า สวนสองแสน และสวนบุญรอด มีภารกิจในการสนับสนุนงานของมูลนิธิโครงการหลวง
พ.ศ. 2506 มหาวิทยาลัยเกษตรศาสตร์ ได้เริ่มดำเนินงานเกี่ยวกับการจัดการลุ่มน้ำบนภูเขาขึ้น โดยเริ่มจากงานที่ "ห้วยคอกม้า" ดอยปุย จ.เชียงใหม่
พ.ศ. 2507 รัฐบาลได้ตั้งคณะกรรมการดำเนินงานเกี่ยวกับการจัดการลุ่มน้ำขึ้น และคณะกรรมการได้แต่งตั้งให้ ศาสตราจารย์เทียม คมกฤส เป็นประธานคณะอนุกรรมการ โดยเลือกพื้นที่ดำเนินการบริหารลุ่มน้ำห้วยแม่ไนเป็นลุ่มน้ำตัวอย่างการ ดำเนินงานจัดการลุ่มน้ำ
พ.ศ. 2508 มหาวิทยาลัยเกษตรศาสตร์ได้มอบหมายให้รองศาสตราจารย์อรรถ บุญนิธี และศาสตราจารย์ปวิณ ปุณศรี คณาจารย์คณะเกษตร ซึ่งเป็นผู้ที่ปฏิบัติงานทางด้านพืชเน้นเกี่ยวกับไม้ผลยืนต้น เนื่องจากเล็งเห็นว่าเป็นพืชที่มีคุณสมบัติทดแทนไม้ป่าในแง่ของการอนุรักษ์ ต้นน้ำลำธารได้ โดยใช้ชื่อโครงการว่า "โครงการศึกษาไม้ผล" ในโครงการจัดการลุ่มน้ำห้วยแม่ไน จ.เชียงใหม่ ทำการทดลองปลูกพันธุ์ไม้ผลเมืองหนาว เพื่อประโยชน์ในการหาทางส่งเสริมให้ชาวเขาได้ปลูกเป็นอาชีพ
พ.ศ. 2512 พระบาทสมเด็จพระเจ้าอยู่หัวภูมิพลอดุลเดช เสด็จฯ ไปเยี่ยมหมู่บ้านชาวเขาและได้พระราชทานพระราชทรัพย์ส่วนพระองค์จำนวน 200,000 บาท ซื้อสวนผลไม้และใช้ชื่อว่า "สวนสองแสน" สืบมาจนปัจจุบัน
ปัจจุบัน สถานีวิจัยดอยปุย ศูนย์วิจัยและถ่ายทอดเทคโนโลยีการเกษตร สังกัด คณะเกษตร มหาวิทยาลัยเกษตรศาสตร์ วิทยาเขตบางเขน
ตั้งอยู่ในเขตอุทยานแห่งชาติดอยสุเทพ-ปุย บนเทือกเขาดอยปุย ถ.ศรีวิชัย ต.สุเทพ อ.เมือง จ.เชียงใหม่ 50200 อยู่ตรงข้ามกับ พระตำหนักภูพิงค์ราชนิเวศน์ ปัจจุบันมีพื้นที่แปลงทดลอง 3 แปลง ดังนี้
สวนบวกห้า.
ตั้งขึ้นเมื่อปี พ.ศ. 2509 มีพื้นที่ทั้งหมด 39 ไร่ ซึ่งเป็นที่ตั้งของสำนักงานสถานีชื่อ “อาคารเทียม คมกฤส” สโมสร บ้านรับรอง บ้านพักเจ้าหน้าที่และคนงาน ในส่วนของบริเวณแปลงทดลองทดลองซึ่งมีเนื้อที่ประมาณ 6 ไร่จะประกอบไปด้วยอาคารห้องปฏิบัติการห้องเก็บพัสดุ โรงเรือนต่างๆ แปลงทดลองพืชล้มลุกและแปลงไม้ผลยืนต้น
สวนสองแสน.
ตั้งขึ้นเมื่อปี พ.ศ. 2512 มีพื้นที่ทั้งสิ้น 119 ไร่ 2 งาน 2.5 ตารางวา โดยเป็นพื้นที่ซึ่งใช้เป็นแปลงทดลอง 74 ไร่ 1 งาน97.5 ตารางวา
สวนนี้นับเป็นสวนประวัติศาสตร์ของการเกษตรบนที่สูงคือเป็นสวนที่พระบาทสมเด็จพระเจ้าอยู่หัวฯ ได้ พระราชทานพระราชทรัพย์ส่วนพระองค์จำนวน “200,000 บาท (สองแสนบาท) ” เมื่อปี พ.ศ. 2512 เพื่อทรงสนับสนุนการดำเนินงานวิจัยและพัฒนาบนที่สูง เพื่อการ จัดหาพื้นที่เพิ่มเติมให้กับมหาวิทยาลัยเกษตรศาสตร์ดำเนินการศึกษาวิจัย โดยจัดซื้อสวนผลไม้ของชาวบ้านเพื่อใช้พัฒนาเป็นพื้นที่ในการวิจัย ณ สถานีวิจัยดอยปุย
ซึ่งต่อมาเรียกชื่อพื้นที่ดังกล่าวนี้ว่า “สวนสองแสน” ปัจจุบันอยู่ในความดูแลของสถานีวิจัยดอยปุย ซึ่งถือเป็นสถานีวิจัยแห่งแรกและแห่งเดียวของมหาวิทยาลัยเกษตรศาสตร์ที่ได้รับพระมหากรุณาธิคุณพระราชทานพื้นที่ให้สนองพระราชดำริการดำเนินงานของ มูลนิธิโครงการหลวง
ปัจจุบันแปลงทดลองส่วนใหญ่ได้ใช้ประโยชน์ในการศึกษาทดลองการผลิตพลับและลิ้นจี่เป็นส่วนใหญ่นอกจากนี้ยังจัดให้มีบ้านพักรับรอง บ้านพักคนงาน โรงเรือนเพาะชำไม้ดอกไม้ประดับกระถาง
สวนบุญรอด.
ตั้งขึ้นเมื่อ พ.ศ. 2530 สวนนี้มีพื้นที่ 25 ไร่อยู่ติดกับหมู่บ้านม้ง ดอยปุย โดยได้รับการบริจาคจากบริษัท บุญรอดบริวเวอรี่ จำกัด เดิมมีการปลูกไม้ผลยืนต้นต่างๆ เช่น บ๊วย ลิ้นจี่ และสาลี ปัจจุบัน วางแผนผังแปลงใหม่เพื่อปลูกพลับสำหรับงานวิจัยและงานหารายได้ของสถานีต่อไป
สถานีวิจัยดอยปุยมีภาระหน้าที่ศึกษาค้นคว้าวิจัยพืชเขตหนาว การอนุรักษ์ทรัพยากรธรรมชาติ การอนุรักษ์ต้นน้ำลำธาร บริการวิชาการในรูปแบบต่างๆทั้งทางด้านฝึกอบรม ฝึกงาน ให้คำแนะนำทางด้านเทคโนโลยีการเกษตรและสนับสนุนงานมูลนิธิโครงการหลวง
สาธารณรัฐแกมเบียในโอลิมปิกฤดูร้อน 2004
สาธารณรัฐกาบองในโอลิมปิกฤดูร้อน 2004
ประเทศฟินแลนด์ในโอลิมปิกฤดูร้อน 2004
ประเทศฟีจีในโอลิมปิกฤดูร้อน 2004
ประเทศเอธิโอเปียในโอลิมปิกฤดูร้อน 2004
สาธารณรัฐเอสโตเนียในโอลิมปิกฤดูร้อน 2004
รัฐเอริเทรียในโอลิมปิกฤดูร้อน 2004
สาธารณรัฐอิเควทอเรียลกินีในโอลิมปิกฤดูร้อน 2004
สาธารณรัฐเอลซัลวาดอร์ในโอลิมปิกฤดูร้อน 2004
ลายอาหรับ
ลายอาหรับ หรือ ลายอะราเบสก์  คือลวดลายตกแต่งที่มีลักษณะเป็นลวดลายเรขาคณิต หรือลวดลายวิจิตรที่ทำซ้ำซ้อนเรียงกันเป็นแนวที่มักจะเลียนแบบพรรณไม้หรือสัตว์ “ลายอาหรับ” หรือ “Arabesques” ตามชื่อแล้วคือลักษณะลวดลายของศิลปะอิสลามที่พบในการตกแต่งผนังมัสยิด ลวดลายที่เป็นทรงเรขาคณิตเป็นลวดลายที่เลือกใช้จากพื้นฐานทัศนของอิสลามที่มีต่อโลก สำหรับชาวมุสลิมแล้วลวดลายทรงการตกแต่งดังว่าเป็นลวดลายที่ต่อเนื่องเลยไปจากโลกที่เราอยู่ หรือเป็นลวดลายที่เป็นสัญลักษณ์ของความไม่สิ้นสุด ฉะนั้นศิลปินอาหรับจึงสื่อความหมายของจิตวิญญาณโดยไม่ใช้ไอคอนเช่นที่ใช้ในศิลปะของคริสต์ศาสนา
ถ้ามีลวดลายที่ผิดไปก็อาจจะเป็นการจงใจทำของศิลปินเพื่อที่จะแสดงถึงความถ่อมตัวของศิลปินผู้ที่มีความเชื่อว่าอัลลอฮ์เท่านั้นที่จะทรงเป็นผู้ที่สามารถสร้างความสมบูรณ์แบบได้ แต่สมมุติฐานนี้ก็ยังเป็นเรื่องที่ถกเถียงกันอยู่
งานศิลปะเชิงเรขาคณิตในรูปแบบเชิงอาหรับไม่ได้ใช้กันโดยทั่วไปในตะวันออกกลาง หรือบริเวณเมดิเตอร์เรเนียนมาจนกระทั่งถึงสมัยที่รุ่งเรืองที่สุดของยุคทองของอิสลาม ในช่วงนั้นหนังสือคณิตศาสตร์ของกรีกโบราณและอินเดียได้รับการแปลเป็นภาษาอาหรับที่ “บ้านแห่งมันตา” (بيت الحكمة‎ - House of Wisdom) หรือ “บัยต อัล หิกมะห์” ในแบกแดดที่เป็นศูนย์กลางของการศึกษาการปรัชญาของโลกมุสลิม เช่นเดียวกับยุคฟื้นฟูศิลปวิทยาในยุโรปที่ตามมา ความรู้ทางด้านคณิตศาสตร์, วิทยาศาสตร์, วรรณกรรมและประวัติศาสตร์เผยแพร่เข้าไปในสังคมของมุสลิมอย่างแพร่หลาย
งานของนักปราชย์โบราณเช่นเพลโต, ยูคลิด, อารยภาตะ (Aryabhata) และพราหมคุปตะ (Brahmagupta) ได้รับการศึกษากันอย่างแพร่หลายในบรรดาผู้มีการศึกษา และมีการทำการค้นคว้าเพิ่มเติมเพื่อหาวิธีแก้ปัญหาคณิตศาสตร์ที่เกิดขึ้นจากความต้องการของศาสนาอิสลามในการคำนวณกิบลัต เวลาประกอบกิจละหมาดและรอมะฎอน ปรัชญาของเพลโตที่เกี่ยวกับการมีอยู่ของความเป็นจริงที่แยกออกไปจากสิ่งอื่นที่เป็นความเป็นจริงอันสมบูรณ์แบบทั้งในทางรูปทรงและลักษณะ, ทฤษฎีเรขาคณิตของยูคลิดที่ขยายความโดยอัล-อับบาส อิบุน ซาอิด อัล-ยาวารี (العباس بن سعيد الجوهري‎ - Al-Abbās ibn Said al-Jawharī) (ราว ค.ศ. 800–ค.ศ. 860) ใน “"ความเห็นเกี่ยวกับทฤษฎีของยูคลิด"”, ตรีโกณมิติโดยอารยภาตะและพราหมณคุปตะที่ขยายความโดยอัลคอวาริซมีย์ (محمد بن موسی خوارزمی - Al-Khwārizmī) (ค.ศ. 780-ค.ศ. 850) และการพัฒนาทฤษฎีเรขาคณิตทรงกลม โดยอะบู อัลวาฟา บัซจานี (ابوالوفا بوزجانی‎ - Abū al-Wafā' Būzjānī) (ราว ค.ศ. 940–ค.ศ. 998)
และทฤษฎีตรีโกณมิติทรงกลม โดย อัล-ไจยานี (Al-Jayyani) (ราว ค.ศ. 989–ค.ศ. 998) ในการกำหนกิบลัต เวลาประกอบกิจละหมาดและรอมะฎอน ต่างก็เป็นพื้นฐานที่เป็นแรงผลักดันในการสร้าง “ลวดลายอาหรับ” ด้วยกันทั้งสิ้น
ลักษณะลวดลายและสัญลักษณ์.
ลวดลายอาหรับประกอบด้วยลวดลายเรขาคณิตที่ต่อเนื่องติดกันไป บางครั้งก็จะสลับด้วยอักษรวิจิตร ริชาร์ด เอ็ททิงเฮาเซนบรรยายลวดลายอาหรับว่าเป็น “ลวดลายพืชพรรณที่ประกอบด้วยลายใบปาล์มครึ่ง...และเต็ม ที่เป็นลวดลายที่ต่อเนื่องติดต่อกันไปอันไม่จบไม่สิ้น...ที่แต่ละใบงอกออกมาจากปลายใบก่อนหน้านั้น” สำหรับผู้ที่ถือปรัชญาของอิสลามลวดลายอาหรับคือสัญลักษณ์ของสหศรัทธาและวัฒนธรรมของหลักปรัชญาของศาสนาอิสลาม
องค์ประกอบสองประการ.
“ลวดลายอาหรับ” มีองค์ประกอบสององค์ องค์ประกอบแรกคือหลักการที่ใช้ในการรักษาความเป็นระบบของโลก หลักการนี้รวมทั้งหลักการพื้นฐานที่ทำให้วัตถุมีโครงสร้างที่ดีและมั่นคง นอกจากนั้นก็เพื่อความสวยงาม องค์ประกอบแรกลายเรขาคณิตแต่ละลายที่ทำซ้ำก็จะมีความหมายเป็นสัญลักษณ์ในตัว เช่นสี่เหลี่ยมที่มีด้านเท่ากันสี่ด้านเป็นสัญลักษณ์ของธาตุหลักสี่อย่างที่มีความสำคัญต่อธรรมชาติเท่า ๆ กัน: ดิน, น้ำ, ลม และ ไฟ ถ้าขาดอย่างหนึ่งอย่างใดไปโลกที่เราเห็นอยู่ที่ใช้สัญลักษณ์เป็นวงกลมภายในสี่เหลี่ยมก็จะสลายตัวและไม่อาจจะดำรงตัวอยู่ได้ องค์ประกอบที่สองมีรากฐานมาจากรูปทรงธรรมชาติของพืชพรรณต่าง ๆ องค์ประกอบนี้คือคุณสมบัติของความเป็นสตรีของการเป็นผู้ให้กำเนิด นอกจากนั้นจากการสำรวจลวดลายอาหรับแล้วบางครั้งก็อาจจะกล่าวได้ว่านอกจากองค์ประกอบสองประการดังกล่าวแล้วก็ยังอาจจะมีองค์ประกอบที่สามซึ่งก็คืออักษรวิจิตรอาหรับ
อักษรวิจิตร.
แทนที่จะแสวงหาสิ่งที่นำมาซึ่ง “ความเป็นจริงอันแท้จริง” (True Reality หรือ ความเป็นจริงในโลกทางจิตวิญญาณ) สำหรับมุสลิมแล้ว อักษรวิจิตรอาหรับคือการแสดงออกที่มองเห็นได้ของศิลปะที่เหนือศิลปะใด หรือศิลปะของคำอ่าน (หรือการเผยแพร่ความคิดและประวัติศาสตร์) ในศาสนาอิสลามเอกสารชิ้นที่สำคัญที่สุดที่ใช้เล่าขานกันคืออัลกุรอาน สุภาษิตและบทอ่านจากจากอัลกุรอานจะเห็นได้ในศิลปะอาหรับ